Sony представи RX10 - Smart News
Начало Рубрики Smart Nation Sony представи RX10
Sony представи RX10
Cyber-shot™ RX10 предлага DSLR-тип мощ и креативни възможности без необходимостта от сменяеми обективи
Carl Zeiss Vario-Sonnar T* 24-200мм (35мм еквивал.) обектив с F2.8 максимална бленда при всички фокусни дължини
Великолепно качество и детайлност на снимките с 20.2 мегапикселовия 1.0-тип Exmor R™ CMOS сензор
Нов BIONZ X™ процесор с приблизително 3x по-висока скорост на обработка и нов алгоритъм за специфично зоново шумоподтискане
Бърз, тих и точен контрастен автофокус с Direct Drive SSM
Full HD (1920×1080 – 60p/25p) видеозапис с PASM контрол и професионален XLR външен вход за микрофон
Нов 1440k пиксела OLED Tru-Finder™ електронен визьор и 3.0-инчов тип подвижен LCD дисплей, използващ технологията WhiteMagic
4K изход за снимки, поддържащ TRILUMINOS дисплей
NFC и Wi-Fi за лесна връзка със смартфони и таблети
Истинската портативност не трябва да означава компромис в качеството на изображенията, креативните функции и ергономията, характерни за по-големите и тежки фото системи. Впечатляващият нов фотоапарат за фотоентусиастите Cyber-shot RX10 създава снимки и видео с великолепно качество, без да е необходимо да напълните цяла раница с фотоапарат и няколко обектива при следващата ви фото екскурзия.
Carl Zeiss Vario-Sonnar T* 24-200мм (35мм еквивалент) F2.8 обективът с постоянна бленда предлага зашеметяващи нива на детайлност и качество на изображенията, които бихте очаквали от вашата колекция сменяеми обективи. С универсалния обхват на оптично приближение от широкоъгълния до телефото диапазона, той е естествен избор за широка гама фотографски ситуации като портрети, драматични пейзажи, диви животни, улични сцени и интериори. Способността му да фокусира на разстояние от 3см го прави идеален и за изпълнени с детайл макро снимки на насекоми, цветя и други обекти.
Светосилният обектив с максимална бленда от F2.8 по целия диапазон на оптичното приближение ви дава яркостта, която очаквате от основните светосилни обективи на фотоапаратите със сменяема оптика. Освен, че ви дава възможност да снимате при слаба осветеност без да се налага да увеличавате ISO чувствителността, той също така позволява лесно да постигнете красив дефокус на задния план (боке ефект), допълнително подсилен от 7-ламелната диафрагма. Оптичната стабилизация Optical SteadyShot подпомага създаването на ясни изображения без размазване, дори когато снимате от ръка – и при големи фокусни дължини, където трепванията на ръката са огромно предизвикателство за нестабилизираната оптика.
Удобен за държане и щедро надарен с възможности за ръчно управление Cyber-shot RX10 ще бъде изключително интуитувен за всеки, който е използвал DSLR тип фотоапарат. А отвътре, фотоапаратът с фиксиран обектив постига великолепно качество на снимките с пълната хармония между големият сензор и новоразработеният BIONZ X процесор, който вече предлага приблизително 3x по-бърза скорост на обработка в сравнение с предходни BIONZ процесори.
Използван и при утвърдения DSC-RX100 II, 20.2 мегапикселовият (прибл.) 1.0-тип Exmor R CMOS сензор със задна подсветка е около четири пъти по-голям от този в стандартните компактни фотоапарати. Високата резолюция и изтънченото предаване и на най-малките детайли са допълнително подпомогнати от усъвършенствания BIONZ X процесор, който използва нова технология за възпроизвеждане на детайлите, специфично зоново шумоподтискане и технология за намаляване на дифракциите – за създаване на по-чисти и по-красиви снимки, изпълнени с детайл.
Автофокусът е бърз и отзивчив, благодарение на новия Direct Drive SSM механизъм, който работи заедно с Exmor R CMOS сензора и мощния BIONZ X процесор. Заключващият автофокус точно проследява движещи се обекти, поддържайки ги на фокус, дори когато вашия обект за миг излезе от кадър и после се появи отново. Новоразработеният Eye AF (Автофокус върху окото) осигурява резки портретни снимки, в които окото на модела е винаги на точен фокус, дори ако той не гледа директно към вас. В допълнение, вече е възможно да се избира измежду три размера на полето на точковия автофокус. Това намалява риска от случайна грешка във фокуса при заснемане на много малки обекти като например макро снимки на насекоми.
Възможностите за безупречни снимки са достойно допълнени от не по-малко впечатляващите възможности на апарата за видео ентусиастите. Използващ напълно възможностите на светосилния обектив, новоразработеният BIONZ X процесор чете данни от всеки един от пикселите на големия сензор, за да създаде супер-плавни, наситени с детайл Full HD видеоклипове. Можете да заснемате видеоклипове, избирайки между 50p (AVCHD прогресив) или 25p кино формати, с пълен контрол над P/A/S/M режимите. HDMI изходът позволява преглеждане на заснемания видеоклип върху външен монитор или записът му върху външно устройство за съхранение.
Регулируемото ниво на чувствителност гарантира, че записваният звук ще бъде толкова добър, колкото всъщност е. Има вход за външен микрофон, както и изход за слушалки за лесен контрол на записа. Прикачането на допълнителния XLR-K1M адаптор-микрофон ще ви отведе в един нов свят на професионален звукозапис, позволявайки добавянето на допълнителен микрофон през XLR терминала.
С високата си резолюция от 1440k пиксела, новият висококонтрастен OLED Tru-Finder електронен визьор ви предоставя ясно изображение на заснемания обект с широк 33° (прибл.) зрителен ъгъл. За да имате още по-голяма свобода на композицията и гледната точка, яркият 3.0-инчов тип White Magic™ LCD дисплей може да се накланя нагоре или надолу за още по-удобно кадриране.
За да подсили въздействието си към запалените фото ентусиасти, фотоапаратът използва лек, удобен корпус от магнезиева сплав, който е защитен от прах и влага дори около бутоните и контролерите – за повече издръжливост при снимки на открито.
Интуитивното и ергономично управление е подкрепено и от множеството контролери, характерни за DSLR-тип удобството. Възможно е свободно да избирате между два режима на работа на пръстена за блендата. Лесно получавате потвърждение от лекото ‚кликване‘ при ръчно регулиране на стойността на блендата с пръстена. Или използвайте режим без ‚кликване‘ – идеално за заснемане на видео или когато не искате да пртеснявате обекта на снимките. Има общо седем програмируеми бутона, както и горен LCD дисплей за получаване на бърза информация за текущите настройки на експозицията и други настройки.
Снимки с висока резолюция могат да се показват директно на 4K телевизор, който показва четири пъти повече детайли от Full HD. Поддръжката на TRILUMINOS Colour доставя широка палитра от наситени естествени цветове, когато преглеждате сниките и видеоклиповете, заснети със Cyber-shot RX10 на съвместим BRAVIA телевизор с ТRILUMINOS Display.
Вграденият Wi-Fi позволява лесно свързване с едно докосване с вашата Xperia™ или NFC-съвместим Android смартфон или таблет. Споделяйте снимки безжично към вашето мобилно устройство, или ги преглеждайте на вашия HD телевизор или други домашни мрежови устройства. Инсталирането на безплатното приложение PlayMemories Mobile Версия 3.0 дори ви позволява да използвате своя смартфон като удобно дистанционно управление.
Има широка гама от съвместими Sony аксесоари, с които да разширите възможностите на вашия фотоапарат. LCJ-RXE е висококачествен калъф, който защитава вашия фотоапарат от прах и удари. Закачете ECM-XYST1M стерео микрофона през Multi Interface Shoe™ гнездото на апарата, за да запишете чисто диалог или околните звуци при запис на HD видео. Или осветете вашия обект с мощната HVL-F43M светкавица.
Компактният много функционален Cyber-shot RX10 фотоапарат от Sony ще е наличен за продажба от средата на ноември на цена от 2399 лв.
Сензор Тип 1.0-тип (13.2мм x 8.8мм), Exmor R CMOS
Брой пиксели (ефективни) Прибл. 20.2 мегапиксела
Обектив Тип Carl Zeiss Vario-Sonnar T*
F-число (Макс. бленда) F2.8 постоянно
Фокусна дължина (35мм еквивалент) 8.8-73.3мм(24-200мм)
Оптично приближение 8.3x
Запис на снимки Формат JPEG, RAW (Sony ARW 2.3)
Запис на видео Формат AVCHD Версия 2.0 съвместим / MP4
Карта памет Memory Stick PRO Duo, Memory Stick PRO-HG Duo, Memory Stick XC-HG Duo, SD memory card, SDHC memory card (UHS-I), SDXC memory card (UHS-I)
ISO чувствителност Снимки:Auto(ISO125-12800), 125/160/200/250/320/400/500/640/800/1000/1250/1600/2000/2500/3200/4000/5000/6400/8000/10000/12800 (Разширено до ISO80/100), Multi-Frame NR: Auto (ISO125-25600), 200/400/800/1600/3200/6400/12800/25600Видео:
Auto:(ISO125-ISO6400), 125/160/200/250/320/400/500/640/800/1000/1250/1600/2000/2500/3200/4000/5000/6400/8000/10000/12800
ND филтър Auto / On (3 стъпки) / Off
Визьор Тип 0.39-тип електронен визьор (OLED)
Пиксели 1,440,000 пиксела
Увеличение Прибл. 0.70x (с 50мм обектив на безкрайност)
LCD дисплей Тип 7.5см (3.0-инча) тип TFT / Xtra Fine
Пиксели 1,228,800 пиксела
Регулируем ъгъл Прибл. 84 градуса нагоре, надолу прибл. 43 градуса
Wi-Fi Преглед на смартфон Да
Изпращане на РС Да
Преглед на ТВ Да
NFC Да (NFC Forum Type 3 Tag съвместим,One-touch remote, One-touch sharing)
Аудио Микрофон Да (3.5мм стерео жак)
Размери (без издатините) 129.0 x 88.1 x 102.2мм
Тегло Прибл. 755гр (само тялото)Прибл. 813гр (с батерия и Memory Stick PRO Duo карта памет)
Предишна страницаSony представя α7R
Следваща страницаПървият хибриден таблет Yoga на Lenovo вече е в България